internet vaartha 103 Views
హైదరాబాద్‌ : కార్పొరేట్‌ సామాజిక బాధ్యతల్లో భాగంగా మాగ్మాఫిన్‌కార్ప్‌ తాజాగా 50 మంది నిరుపేద విద్యార్ధులకు ఉపకార వేతనాలను అందిస్తోంది. ఇంటర్మీడియేట్‌ మంచి ప్రతిభ కలిగిన విద్యార్ధులకు వారి ఉన్నత విద్యకోసం ఈ అవకాశాలు కల్పిస్తోంది. మాగ్మాఫిన్‌కార్ప్‌ సామాజిక బాధ్యతల్లో భాగంగా ఈ ఎంస్కాలర్‌ను ఆవిష్కరించినట్లు సిఎస్‌ఆర్‌ హెడ్‌ కౌశిక్‌సిన్హా వివరించారు. గత ఏడాది 50 మందికి అందించామని, ఏడాదికి సిఎస్‌ఆర్‌ రూపంలో ఐదు కోట్లు ఖర్చుచేస్తున్నామని, ఉన్నత విద్యలో మూడేళ్లపాటు ప్రతిఏటా 50 మందికి కొత్తవారికి సైతం ఈ ఎంపిక చేస్తున్నట్లు తెలిపారు. నెలసరి ఆదాయం రూ.10వలు తక్కువ ఉన్నవారికి ఈ ఉపకార వేతనాలు అందిస్తామన్నారు. భారతీయపౌరులైనవారు, ఆగస్టు నాటికి 20 ఏళ్లు నిండి ఉండాలి. విద్యార్థులకు మూడేళ్ల డిగ్రీకోర్సులు అందుతాయి. నెలకు ఐదువేల రూపాయల చొప్పున సంస్థ విద్యార్థులపేరిట బ్యాంకు ఖాతాలకు జమచేస్తుందని కౌశిక్‌ వెల్లడించారు. కనీసం 80శాతం ఆపై మార్కులు సాధించిన నిరుపేద విద్యార్ధులకు ఉన్నత విద్యను అందిస్తామన్నారు. బ్యాంకకుఆతావివరాలు, 12వ తరగతి మార్కుల జాబితా, రెండు పాస్‌ పోర్టు ఫోటోలు, వయసు ధృవీకరణ, చిరునామా, తల్లితండ్రుల ఆదాయ సర్టిఫికేట్లు ఉండాలి. దరఖాస్తులు ఈనెల 30వ తేదీలోపు అందించాలని కౌశిక్‌ వివరించారు. అభ్యర్ధులు సిఎస్‌ఆర్‌ పేరిట మాగ్మాడాట్‌కోడాట్‌ఇన్‌ కు మెయిల్‌ ద్వారా పంపించవచ్చని, తన వ్యక్తిగత వాట్సాప్ నెంబరు 7044033714కు మిస్‌కాల్‌ ఇచ్చినా తాము చేస్తామని లేదా దేశవ్యాప్తంగా తమ కార్యాలయాల్లో సంప్రదిస్తే వారే దరఖాస్తులు స్వీకరిస్తారని మాగ్మా సిఎస్‌ఆర్‌ హెడ్‌ వివరించారు. కేవలం విద్యారంగానికేకాకుండా పిసిఆర్‌ఐ సౌజన్యంతో ట్రక్‌డ్రైవర్లకు అవగాహన కార్యక్రమం కూడా నిర్వహించినట్లు కౌశిక్‌ వెల్లడించారు.